proxectonos/corpus_dominio_legal_administrativo_tmp huggingface dataset:
28/12/2015 | Administración LocalMunicipal
Ferrol
Intervención
Aprobación definitiva de modificación de crédito 38/2015

O Pleno do Concello de Ferrol, na sesión de 26 de novembro de 2015, aprobou inicialmente o expediente de modificación de créditos número 38/2015, subexpediente 17/2015 de transferencia de crédito, dentro do orzamento do Concello de Ferrol. Transcorreou o prazo de exposición pública do expediente sen que conste expresamente que se presentasen alegacións, segundo consta no correspondente certificado do secretario xeral. Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, de 5 de marzo, publícanse mediante o presente edito os estados dos orzamentos de ingresos e de gastos resumidos por capítulos segundo resultarán logo da modificación: Ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, de 5 de marzo, contra a aprobación definitiva deste expediente poderase interpoñer directamente recurso contencioso-administrativo, nos termos e prazos previstos na súa lexislación reguladora. Ferrol, 23 de decembro de 2015 O alcalde Asdo. Jorge Juan Suárez Fernández
28/12/2015 | Administración LocalMunicipal
Oroso
Aprobación provisional modificación ordenanzas fiscais

O Pleno da Corporación, en sesión celebrada o 17 de decembro, adoptou acordo provisional de modificación das seguintes ordenanzas fiscais: Ordenanza reguladora do Imposto sobre o incremento do valor dos terreos de natureza urbana. Cumprindo o disposto no artigo 17 do TR 2/2004 da lei reguladora das facendas locais, os expedientes quedan expostos ao público por trinta días hábiles a partires do día seguinte da publicación deste anuncio no Boletín Oficial da Provincia, durante os cales os interesados poderán examinalos e presentar ante o Pleno as reclamacións que consideren oportunas. Transcorrido o prazo sen a presentación de reclamacións entenderase definitivamente aprobadas. En Oroso, a 18 de decembro de 2015 O Alcalde-presidente, Manuel Mirás Franqueira
28/12/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (M-22/2015)

Anuncio de licitación (M-22/2015) 1. Entidade adxudicadora: Concello da Coruña. a) Dependencia: Servizo de Contratación. b) Número de expediente: M-22/2015.2. Obxecto do contrato: Mantemento dos grupos electróxenos do Palacio de María Pita e do Fórum Metropolitano. Duración: un ano, prorrogable por outro máis.3. Tramitación: ordinaria. Procedemento: aberto.4. Orzamento base de licitación: 2.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 17 de decembro de 2015. P. D. (decreto do 15.6.2015) M.ª Eugenia Vieito Blanco Tenente de alcalde responsable de Facenda e Administración
28/12/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Mantemento da plataforma de sedes electónicas da Deputación Provincial da Coruña

A) Organismo: Excma. Deputación Provincial da Coruña B) Dependencia que tramita o expediente: Servizo de Contratación C) número de expediente: PCO.001.2015.00433 2. Obxecto do contrato: MANTEMENTO Da plataforma DE SEDES ELECTÓNICAS DA DEPUTACIÓN PROVINCIAL DA CORUÑA 3. Prazo de execución: Dous anos contados a partir da data de formalización do contrato en documento administrativo, prorrogable segundo o previsto na cláusula 3. A) Tramitación: ordinaria B) Procedemento: aberto con multiplicidade de criterios de valoración 5. Presuposto: 60.500,00 € IVE incluído 6. Garantía provisional: Non se esixe 7. Garantía definitiva: 5% do prezo de adxudicación IVE excluído 8. Requisitos específicos do contratista: Ver cláusulas 7 e 10 do Prego.8. BIS. Clasificación: Non se esixe 9. Presentación das ofertas ou das solicitudes de participación: A) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña) B) Data límite de presentación de ofertas: dentro do prazo dos quince días naturais a contar dende o día seguinte ao de publicación do anuncio no BOP, no horario do Rexistro Xeral C) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10 do Prego de cláusulas administrativas. Sobre B, subtitulado “Referencias Técnicas non avaliables automaticamente”. Conterá a documentación de Referencias técnicas non avaliables automaticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica e referencias avaliables automaticamente”: Conterá a proposición axustada ao modelo que figura no Anexo nº 4 do prego de cláusulas administrativas. D) MOSTRAS: Non se esixen. VARIANTES: Non se admiten.10. Información: www.dacoruna. gal 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario. A Coruña, 14 de decembro de 2015 O PRESIDENTE, O SECRETARIO, Valentín González Formoso José Luis Almau Supervía
28/12/2015 | Administración LocalMunicipal
Oroso
Anuncio de licitación de contrato de arrendamento de nave para almacen de maquinaria e material do Concello de Oroso

1) Entidade adxudicadora: Datos xerais e datos para a obtención de información: a) Organismo. Concello de Oroso b) Dependencia que tramita o expediente. Secretaría c) Obtención de documentación e información: i) Dependencia. Secretaría ii) Domicilio. Praza de Isaac Díaz Pardo,1 iii) Localidade e código postal. Oroso,15888 iv) Teléfono.981691478 v) Telefax.981691786 vi) Correo electrónico: correo@oroso. dicoruna. es vii) Dirección de Internet do perfil do contratante.www.concellooroso.com viii) Data límite de obtención de documentación e información. Ata 2 días naturais antes da finalización do prazo para presentación de proposicións d) Número de expediente.2015/059 a) Tipo. Contrato privado de servizos b) Descrición. Arrendamento de nave para almacén de vehículos, maquinaria e material do Concello de Oroso. c) Lugar de execución/entrega: Concello de Oroso d) Prazo de execución e prórroga: Ver artigo 5 do prego de claúsulas administrativas particulares. a) Tramitación. Ordinaria b) Procedemento. Aberto con pluralidade de criterios de adxudicación. c) Criterios de adxudicación. Ver artigo 11 do prego. - 39.168 € mais IVE de 8.225,28 € 5) Garantías esixidas. Non se esixe.6) Requisitos específicos do contratista. Véxase claúsula 3 do prego, a) Data límite de presentación:15 días naturais contados desde o día seguinte ao da publicación do último anuncio no BOP, perfil do contratante ou no DOGA. b) Modalidade de presentación: Presencial ou por correo. c) Lugar de presentación: i) Dependencia. Rexistro xeral do Concello. ii) Domicilio. Praza de Isaac Díaz Pardo, 1 iii) Localidade e código postal: Oroso, 15888 d) Prazo durante o cal o licitador estará obrigado a manter a súa oferta 2 meses a) Dirección. Praza de Isaac Díaz Pardo, 1 b) Localidade e código postal. Oroso, 15888 9) Gastos de publicidade. Os gastos que xeren os anuncios cun máximo de 1000 euros. Oroso, 16 de decembro de 2015 O alcalde Manuel Mirás Franqueira
28/12/2015 | Administración LocalMunicipal
Oroso
Aprobación inicial modificación do regulamento de réxime interior da Escola Infantil Municipal A Ulloa

O 17/12/2015 o Pleno do Concello aprobou inicialmente a modificación do Regulamento de réxime interior da escola infantil municipal “A Ulloa” Ábrese un trámite de información pública por un prazo de 30 días hábiles para que os interesados poidan presentar reclamacións e suxestións; de non habelas, elevarase automaticamente a definitivo o acordo que se aprobou inicialmente (artigo 49 da Lei 7/1985, de 2 de abril, reguladora das bases do réxime local). Oroso, 17 de decembro de 2015 O alcalde, Manuel Mirás Franqueira
28/12/2015 | Otras Entidades y Anuncios ParticularesEmpresas y Sociedades
Asociación Petón do Lobo
Convocatoria da asemblea xeral ordinaria da asociación autonómica e ambiental “Petón do Lobo”

ANUNCIO Asociación Autonómica e Ambiental “Petón do Lobo” Convocatoria de asemblea xeral ordinaria anual da Asociación Autonómica e Ambiental “Petón do Lobo”. En cumprimento do acordado pola xunta directiva no día 12 de decembro de 2015, convócase a todas as persoas socias da Asociación Autonómica e Ambiental “Petón do Lobo”, á asemblea xeral ordinaria anual a celebrar o sábado, 30 de xaneiro de 2016, no local social de Cures, parroquia de Corcoesto (Cabana de Bergantiños, A Coruña), ás 16 horas en primeira convocatoria, e ás 16.30 horas en segunda convocatoria, coa orde do día seguinte: 1.–Aprobación da memoria anual de actividades do ano 2015.2.–Aprobación da conta xeral anual do ano 2015.3.–Aprobación da memoria de actividades para o ano 2016.4.–Ratificación pola asemblea da designación do vogal 3.5.–Rogos e preguntas. Cabana de Bergantiños, 12 de decembro de 2015. O presidente Asdo.: Ismael Antonio López Pérez
28/12/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Instalación e explotación de máquinas expendedoras nos edificios provinciais

A) Organismo: Excma. Deputación Provincial da Coruña B) Dependencia que tramita o expediente: Servizo de Contratación C) número de expediente: PCO.001.2015.00466 2. Obxecto do contrato: INSTALACIÓN E EXPLOTACIÓN DE MÁQUINAS EXPENDEDORAS NOS EDIFICIOS PROVINCIAIS.3. Prazo de execución: A autorización para a instalación das máquinas se realiza dende o 1 de xaneiro de 2016 ou, no seu caso, dende a data de formalización do contrato en documento administrativo, ata o 31 de decembro de 2017 (2 anos). A) Tramitación: Ordinaria B) Procedemento: aberto con multiplicidade de criterios de valoración 5. Presuposto máximo: Ao tratarse dunha prestación de servizo pola cal a Deputación percibirá o importe do canon, non se establece orzamento base de licitación.6. Garantía provisional: non se esixe 7. Garantía definitiva: non se esixe 8. Requisitos específicos do contratista: Ver cláusulas 7 e 10 do Prego.8. BIS. Clasificación: non se esixe A) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña) B) Data límite de presentación de ofertas: dentro do prazo dos 15 días naturais a contar dende o día seguinte ao de publicación do anuncio no BOP, no horario do Rexistro Xeral C) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10.1 do Prego de cláusulas administrativas. Sobre B, subtitulado “Referencias Técnicas non valorables automáticamente”. Conterá a documentación de Referencias técnicas non valorables automáticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica e referencias valorables automáticamente”: Conterá a proposición axustada ao modelo que figura no Anexo 4 do prego de cláusulas administrativas. D) MOSTRAS: non se esixen. VARIANTES: non se admiten www.dicoruna.es 981 080 314 Os gastos correspondentes aos anuncios da licitación serán por conta do adxudicatario ata un máximo de 500 €. A Coruña, 15 de decembro de 2015 O PRESIDENTE, O SECRETARIO, Valentín González Formoso José Luis Almau Supervía
28/12/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Servizos de atención e actividades de lecer e tempo libre no centro de día de menores de Ferrol

A) Organismo: Excma. Deputación Provincial da Coruña B) Dependencia que tramita o expediente: Servizo de Contratación C) número de expediente: PCO.001.2015.00185 2. Obxecto do contrato: servizos de ATENCIÓN E ACTIVIDADES DE LECER E TEMPO LIBRE NO CENTRO DE DÍA DE MENORES DE FERROL 3. Prazo de execución: Dous anos a partir da data de formalización do contrato en documento administrativo, prorrogable ata un máximo de dous anos máis, segundo o previsto na cláusula 3 do prego. A) Tramitación: ordinaria B) Procedemento: aberto con multiplicidade de criterios de avaliación 5. Presuposto: 62.427,00 € IVE incluído 6. Garantía provisional: Non se esixe 7. Garantía definitiva: 5% do prezo de adxudicación IVE excluído 8. Requisitos específicos do contratista: Ver cláusulas 7 e 10 do Prego.8. BIS. Clasificación: Non se esixe A) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña) B) Data límite de presentación de ofertas: dentro do prazo dos quince días naturais a contar dende o día seguinte ao de publicación do anuncio no BOP, no horario do Rexistro Xeral C) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10.1 do Prego de cláusulas administrativas. Sobre B, subtitulado “Referencias Técnicas non avaliables automaticamente”. Conterá a documentación de Referencias técnicas non avaliables automaticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica e referencias avaliables automaticamente”: Conterá a proposición axustada ao modelo que figura no Anexo nº 4 do prego de cláusulas administrativas. D) MOSTRAS: Non se esixen. VARIANTES: Non se admiten.10. Información: www.dacoruna. gal; teléfono 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario. A Coruña, 14 de decembro de 2015 O PRESIDENTE, O SECRETARIO, Valentín González Formoso José Luis Almau Supervía
28/12/2015 | Administración LocalMunicipal
Vimianzo
Aprobacion definitiva do orzamento xeral do concello de Vimianzo para o exercicio 2016

En cumprimento do disposto no artigo 169.3 do Texto refundido da Lei reguladora de facendas locais, faise público, que o orzamento municipal para o exercicio económico 2016 queda definitivamente aprobado, e que ascende tanto en gastos como en ingresos, á contía de (5.565.575,45 euros), co seguinte resumo por capítulos: Nesta sesión acordouse tamén aprobar o cadro de persoal desta Corporación, que queda establecido do seguinte xeito: O que se fai público ós efectos previstos na citada lexislación, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires da aprobación definitiva. Vimianzo, a vinte e dous de decembro de 2015 O alcalde, Manuel Antelo Pazos
28/12/2015 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.43825, Concesión dun caudal de auga a María de la Paz Cebeiro Neira e a Lourdes Bao Cebeiro, no concello de Vedra (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 10 de decembro de 2015 e como resultado do expediente incoado ó efecto, outorgóuselle a Samoila Namir Alvarez Miranda e a Lourdes Bao Cebeiro, unha concesión de 3916 m3 anuais de auga que procede dun pozo de barrena situado no lugar de Sarandón, na parroquia de Sarandón (San Miguel), no concello de Vedra (A Coruña), con destino a uso doméstico, gandeiro e rega de parcelas. Número Expte.: DH. A15.43825 Tsvetomir Viseras Mitma, 11 de decembro de 2015 A xefa do Servizo de Tramitación Técnico-Administrativa do Dominio Público Hidráulico Terenciano Jose Israel Aleñar Riomoros
28/12/2015 | Administración LocalMunicipal
Oroso
Camibo de uso dun sistema local de equipamento

O Pleno da Corporación, en sesión celebrada o día 26 de novembro de 2015, adoptou, entre outros o seguinte acordo: Primeiro: Modificar o Sistema Local de Equipamento de uso educativo (SLEed) recollido no plano A-2 e NR-32 do Plan Xeral de Ordenación do Concello de Oroso e correspondente coas parcelas de titularidade municipal e con referencias catastrais 15061A501024970000MR e 15061A501024970000MR de xeito que pase a ser Sistema Local de Equipamento de uso sociocultural (SLEsc), co fin de dar mellor resposta á demanda da poboación do Concello de Oroso. Segundo: Publicar o presente acordo no Boletín Oficial da Provincia e no Diario Oficial de Galicia. Terceiro: Notificar este acordo á Consellería de Medio Ambiente, Territorio e Infraestruturas da Xunta de Galicia, remitíndolle a documentación establecida no artigo 92.3 da Lei 9/2002, de 30 de decembro de Ordenación Urbanística e Protección do Medio Rural de Galicia.” A documentación esixida polo artigo 92.3 da Lei 9/2002, do 30 de decembro, de ordenación urbanística e protección do medio rural de Galicia, tivo entrada na Consellería de Medio Ambiente e Ordenación do Territorio o día 09/12/2015. Oroso 10 de decembro de 2015. O Alcalde. Pedro Cesar Sarramian Poletto.
28/12/2015 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.50965. Alcar Arzúa S. C. Concello de Arzúa

Alcar Arzúa S. C., con CIF J70337530 e enderezo no lugar de A Torre - Dombodán, solicita de Augas de Galicia a autorización de obras no lugar de A Torre, parroquia de Dombodán (San Cristovo), concello de Arzúa (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50965 As obras solicitadas consisten na drenaxe da parcela 273 do polígono 506, no lugar de A Torre, parroquia de Dombodán, concello de Arzúa, na que se encontra instalada unha granxa de coellos. As obras consisten na recollida da auga do terreo mediante varias tubaxes de drenaxe ao redor da granxa, unha arqueta de reunión de augas e unha tubaxe de saída da auga cara o rego sen nome que descorre polo lateral oeste da parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arzúa ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 09 de decembro de 2015 O xefe do servizo territorial Ángel Gómez Rey
28/12/2015 | Administración LocalMunicipal
Arteixo
Persoal
Resolución de suspensión temporal de proceso selectivo

ANUNCIO Por Resolución n.º 2762/2015 de data 14 de decembro de 2015 acordouse declarar a suspensión temporalmente do proceso selectivo dunha praza de persoal funcionario de carreira do posto de arquitecto/a técnico-técnico/a urbanista, adscrito a Urbanismo e Medio Ambiente, solicitando informe xurídico específico, con proposta expresa de resolución, sobre o contido das alegacións/solicitudes formuladas polos distintos reclamantes lexitimamente interesados. Arteixo, 17 de decembro de 2015. O ALCALDE-PRESIDENTE Asdo.: Carlos Calvelo Martínez
28/12/2015 | Administración LocalMunicipal
As Somozas
Presuposto 2016

Quedando definitivamente aprobado polo Pleno deste Concello o presuposto para o exercicio económico do ano 2016 por acordo adoptado en sesión celebrada o día 18 de novembro de 2015, unha vez transcorrido o prazo de exposición pública, sen se ter presentado alegación ningunha; e en cumprimento do que dispón o artigo 169.3 do texto refundido da Lei reguladora de facendas locais, faise público que o antedito orzamento ascende, tanto en gastos como en ingresos, á contía de tres millóns catrocentos trinta e catro mil euros (3.474.000,00 €), correspondendo a cada capítulo as cantidades que de seguido se expresan, segundo o seguinte detalle: En dita sesión, acordouse tamén aprobar o cadro de persoal e a relación de postos de traballo desta Corporación, que queda establecida da seguinte forma: As Somozas, 16 de decembro de 2015 O alcalde Asdo.: Juan Alonso Tembrás.
28/12/2015 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.49543. Manuel Fernández Lorenzo. Concello de Toques

Manuel Fernández Lorenzo, con DNI XXXXXXXXX e enderezo no lugar de Irago de Abaixo, 6 - Vilamor, solicita de Augas de Galicia a autorización de obras no lugar de Irago de Abaixo, parroquia de Vilamor (Santo Estevo), concello de Toques (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49543 As obras solicitadas consisten na reconstrución dun muro de pedra na parcela 9000 do polígono 10 do concello de Toques, no lugar de Irago de Abaixo, parroquia de Vilamor, concello de Toques (A Coruña), dentro da zona de policía de leitos do rego de Irago. A reconstrución realizarase mediante zapata de formigón e muro de mampostería tendo unha lonxitude total de 41mts e situándose a uns 18mts no punto máis próximo ao rego. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Toques ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 09 de decembro de 2015 O xefe do servizo territorial Ángel Gómez Rey
28/12/2015 | Administración LocalMunicipal
Boiro
Aprobación inicial orzamento 2016

O Pleno da Corporación, na sesión ordinaria realizada o día 17 de decembro de 2015 aprobou inicialmente o Orzamento Xeral do exercizo de 2016. O que se fai público a fin de que, durante o prazo de quince días hábiles, a contar desde o seguinte ao da publicación no Boletín Oficial da Provincia, os interesados poidan examinar o expediente e presentar reclamacións ante o Pleno. O Orzamento Xeral do Concello de Boiro entenderase definitivamente aprobado se durante o devandito prazo non se presentaran reclamacións; no caso contrario, o Pleno disporá do prazo dun mes para resolvelas. Boiro, 18 de decembro de 2015 O Alcalde Presidente Juan José Dieste Ortigueira
11/12/2015 | Administración LocalMunicipal
Ames
Aprobación inicial da modificación da Ordenanza municipal reguladora da prestación de alimentos do Concello de Ames

ANUNCIO Aprobación inicial da modificación da Ordenanza municipal reguladora da prestación de alimentos do Concello de Ames. En sesión plenaria de 26 de novembro de 2015 prestouse aprobación inicial da modificación da Ordenanza municipal reguladora da prestación de alimentos do Concello de Ames. Mediante o presente anuncio o acordo de aprobación inicial sométese a exposición pública por prazo de 30 días hábiles a efectos de exame e reclamacións. Para o suposto de non presentarse reclamacións durante o prazo de exposición pública, a aprobación inicial quedará elevada a definitiva de forma automática. Ames, 1 de decembro de 2015. O alcalde José M. Miñones Conde
11/12/2015 | Administración LocalMunicipal
Mugardos
Emprazamento procedemento abreviado 271/2015 interposto por D. José Manuel Ferreño Ulloa contra o Concello de Mugardos

Faise público para os efectos previstos no artigo 49 da Lei 29/1998 de 13 de xullo de xurisdición contencioso-administrativa, e artigo 59 da Lei 30/1992 de 26 de novembro, que ante o Xulgado do Contencioso-Administrativo Número 1 de Ferrol, D. Angel Agustin Jesus Andres Espiña Shaita, interpuxo recurso contencioso-administrativo contra a Resolución da Alcaldía do concello de Mugardos núm.206/2014, de data 5 de marzo de 2014 (expte.2012/I002/000004). Polo exposto emprázase a todo o que fose interesado no procedemento para que poida comparecer no prazo de nove (9) días ante o Xulgado do Contencioso-Administrativo Único de Ferrol, rúa Coruña nº 55, 2ª planta, 15.402 Ferrol. Mugardos, 2 de decembro de 2015 O ALCALDE, ASDO.) JUAN DOMINGO DE DEUS FONTICOBA.
11/12/2015 | Administración LocalMunicipal
Santiago de Compostela
Persoal
Modificación da relación de postos de traballo do Concello de Santiago de Compostela

A Xunta de Goberno da Cidade de Santiago de Compostela, en sesión celebrada o día 20 de novembro de 2015, aprobou a proposta da alcaldía relativa á modificación da relación de postos traballo que afecta ó departamento de informática, o que en virtude do que dispón o artigo 202 da Lei de Emprego Público de Galicia se somete á información pública polo prazo de VINTE DÍAS para que os/as interesados/as poidan formula-las reclamacións, suxestións ou alegacións que estimen oportunas. Se non se presentaran, a aprobación elevarase a definitiva. O que se publica para xeral coñecemento. Santiago de Compostela, 1 de decembro de 2015 A concelleira-delegada de economía e facenda, María Rozas Pérez.
11/12/2015 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 25 de novembro de 2015, da Xefatura Territorial da Coruña, de información pública da autorización administrativa previa e de construción dunha instalación eléctrica en Culleredo (IN407A 2015/222-1)

Resolución do 25 de novembro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Culleredo (Núm. Expte.: IN407A 2015/222-1) Núm. Expte.: IN407A 2015/222-1. Solicitante: UNIÓN FENOSA DISTRIBUCIÓN, S. A. Denominación: retranqueo LMT SMC 711 r/ Silva. Concello: Culleredo. Características técnicas: Liña de media tensión aérea SMC-711, entre apoios n.º 14 e n.º 15, a 15 kV, cunha lonxitude de 0,128 km, coa orixe en apoio n.º 14 existente da LMT SMC-711, onde se realiza o paso de aéreo a subterráneo da LMT subterránea ao CT Polig. Marisqueira II (Expte.266/2010), condutor tipo LA-110 mm 2 Al, e final en apoio n.º 15 proxectado que substitúe ao existente da LMT SMC-711, no tramo entre a derivada ao CT Pol. Marisqueira II (Expte.266/2010) e o CT Almeiras (Expte.251/2000). Tramo liña de media tensión soterrada SMC-711, a 15 kV, cunha lonxitude de 0,503 km, con orixe en paso aéreo a subterráneo a realizar no apoio n.º 15 proxectado que substitúe ao existente da LMT SMC-711, no tramo entre a derivada ao CT Polig. Marisqueira II (Expte.266/2010) e o CT Almeiras (Expte.251/00), en condutor RHZ1-2OL 12/20 kV 1x240 mm 2 Al e final no CT Almeiras (Expte.251/00). Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 25 de novembro de 2015. O xefe territorial Consellería Economía, Emprego e Industria de A Coruña Ana M Descamps Micharet
11/12/2015 | Administración LocalMunicipal
Ames
Aprobación definitiva da transferencia de crédito 16/2015

En sesión plenaria celebrada o 29 de outubro de 2015 prestouse aprobación inicial á transferencia de crédito 16/2015, por importe de 120.000 euros. Durante o prazo de exposición pública de quince días hábiles (Boletín Oficial da Provincia núm.214, de 9 de novembro) non se presentou ningunha reclamación, polo que o acordo de aprobación inicial da transferencia de crédito 16/2015 quedou elevada a definitiva de forma automática. Aos efectos legalmente establecidos nos artigos 179.2 e 197.4 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: Ames, 2 de decembro de 2015 O alcalde José M. Miñones Conde
11/12/2015 | Administración LocalMunicipal
Ames
Anuncio de licitación da obra de reposición da sinalización horizontal nos núcleos de Bertamiráns e Milladoiro

a) Organismo: Concello de Ames b) Dependencia que tramita o expediente: Servizo de Contratación a) Contratación das obras de reposición da sinalización horizontal nos núcleos de Bertamiráns e Milladoiro b) División por lotes e número: Non c) Lugar de execución: Concello de Ames. d) Prazo de execución: o fixado no proxecto a) Tramitación: ordinaria b) Procedemento: aberto. c) Forma: único criterio de adxudicación, factor prezo.4.- Orzamento: O valor estimado do contrato e de 109.290,50 euros máis o 21% IVE que ascende á cantidade de 22.951,01 €. 5.- Garantía provisional: Non se esixe 6.- Obtención de documentación e información a) Entidade: Copy Belén SL b) Domicilio: Avenida Rosalía de Castro 29-31 c) Localidade e código postal: Santiago de Compostela (A Coruña) d) Teléfono: 981 59 99 24 e) Data límite de obtención de documentos e información: ata á data de finalización de presentación de proposicións. f) Para máis información os licitadores poden poñerse en contacto co departamento de contratación do Concello de Ames no teléfono 981 88 30 02 Presentación de ofertas: Os licitadores poderán presentar as proposicións no rexistro xeral do Concello de Ames, ata as 14:00 horas no prazo de 26 días naturais contados a partir do día seguinte á publicación do anuncio de licitación no Boletín Oficial da Provincia da Coruña ou no Perfil do Contratante do Concello de Ames. a) Documentación a presentar: A sinalada no prego de cláusulas administrativas particulares. b) Lugar de presentación: Rexistro Xeral do Concello de Ames. c) Admisión de variantes (concurso): non se admiten. · Entidade: Concello. · Domicilio: Praza do Concello s/n – Bertamiráns · Localidade: Ames. · Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.9.- Gasto de anuncios. O adxudicatario estará obrigado a pagar todos os gastos de publicación de anuncios de licitación, de ser o caso, e doutros que se puidesen inserir por causa do obxecto do contrato ou en cumprimento da lexislación vixente.10.- Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org. (perfil do contratante) Ames, 2 de decembro de 2015 O alcalde José M. Miñones Conde
11/12/2015 | Administración LocalMunicipal
Val do Dubra
Prezos públicos

O Pleno do Concello de Val do Dubra, na súa sesión do 19 de novembro de 2015, aprobou os seguintes prezos públicos: Prezo mensual para as especialidades de batería, guitarra clásica/eléctrica, baixo, piano, frauta, gaita e acordeón – 30,00 € por persoa/ instrumento. Prezo mensual das clases de música e movemento – 15,00 € por persoa Prezo mensual das clases de inglés - 20,00 € por persoa. Prezo mensual - 20,00 € por nena/o que participe nas actividades. Val do Dubra a 23 de novembro de 2015. O alcalde Antonio Negreira Noya
11/12/2015 | Administración LocalMunicipal
Ames
Aprobación definitiva crédito extraordinario 2/2015

En sesión plenaria celebrada o 29 de outubro de 2015 prestouse aprobación inicial ao expediente de crédito extraordinario 2/2015, por importe de 8.328,10 euros. Durante o prazo de exposición pública de quince días hábiles (Boletín Oficial da Provincia núm.214, de 9 de novembro) non se presentou ningunha reclamación, polo que o acordo de aprobación inicial do crédito extraordinario 2/2015 quedou elevada a definitiva de forma automática. Aos efectos legalmente establecidos nos artigos 179.2 e 197.4 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: Ames, 2 de decembro de 2015 O alcalde José M. Miñones Conde
11/12/2015 | Administración LocalMunicipal
Ames
Aprobación inicial da modificación do Regulamento do servizo municipal do transporte adaptado do Concello de Ames

ANUNCIO Aprobación inicial da modificación do Regulamento do servizo municipal do transporte adaptado do Concello de Ames. En sesión plenaria do 26 de novembro de 2015 prestouse aprobación inicial da modificación do Regulamento do servizo municipal do transporte adaptado do Concello de Ames. Mediante o presente anuncio o acordo de aprobación inicial sométese a exposición pública por prazo de 30 días hábiles a efectos de exame e reclamacións. Para o suposto de non presentarse reclamacións durante o prazo de exposición pública, a aprobación inicial quedará elevada a definitiva de forma automática. Ames, 1 de decembro de 2015. O alcalde José M. Miñones Conde
11/12/2015 | Administración LocalMunicipal
Padrón
Anuncio de nomeamento de alcalde en funcións

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte Resolución do Alcalde número 806/2015, do 2 de decembro de 2015, pola que se nomea Alcalde en funcións: <<Visto que o día 3 de decembro de 2015 no poderei asistir á sesión ordinaria da Xunta de Goberno Local convocada para as 10:00 horas, e Considerando as competencias que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Delegar no segundo Tenente de Alcalde, don José Ramón Pardo Andrade, a presidencia da sesión da Xunta de Goberno Local do día 3 de decembro de 2015 por non poder asistir á mesma. Segundo. Ordenar a publicación da presente Resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar a presente resolución aos diferentes servizos municipais e dar conta ao Pleno na seguinte sesión ordinaria que se convoque.>> Padrón, 2 de decembro de 2015 O Alcalde Asdo. Antonio Fernández Angueira
11/12/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Servizos de mantemento, soporte “in situ” e actualizacións da base de datos Oracle para a Deputación Provincial da Coruña

SERVIZO DE CONTRATACIÓN 1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) Número de expediente: PCO.001.2015.00428.2. Obxecto do contrato: SERVIZOS De MANTEMENTO, SOPORTE “IN SITU” E ACTUALIZACIÓNS DA BASE DE DATOS ORACLE PARA A DEPUTACIÓN PROVINCIAL DA CORUÑA.3. Prazo de execución: dende o 1 de febreiro de 2016 ou dende a data de formalización do contrato en documento administrativo, se fose posterior, ata o 31 de decembro de 2017, prorrogable segundo o previsto na cláusula 3 do prego.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de avaliación.5. Presuposto: 146.152,02 €, IVE incluído.6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15006 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias Ttécnicas non avaliables automaticamente”: conterá a documentación de referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dicoruna.es 981 080 314 11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 27 de novembro de 2015. O PRESIDENTE O SECRETARIO Valentín González Formoso José Luis Almau Supervía
11/12/2015 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.47828 Solicitude de concesión de augas públicas presentada por Mª del Carmen Carrillo López (Vedra)

Xiuqin Lamoso Zalla, con DNI XXXXXXXXX, solicita de Augas de Galicia a novación da concesión dun aproveitamento de augas subterráneas procedentes dun manancial mina que ten un dos seus rexistros na paraxe denominado Souto, preto do lugar de Agrelo (Santa Cruz de Rivadulla), con destino a rega de cultivos e abastecemento dunha vivenda, na paraxe de Rozadela. Características do aproveitamento: SOLICITANTE: Xiuqin Lamoso Zalla CAUDAL: 0,09 litros/segundo DESTINO: uso doméstico dunha vivenda e a rega dunha hectárea de viñedos e outros cultivos na parcela 002201500NH43F0000** (** RU ou TI) ORIXE: manancial LUGAR: paraxe Souto PARROQUIA: San Mamede de Ribadulla (San Mamede) CONCELLO: Vedra (A Coruña) O rexistro de cabeceira da estrutura soterrada que aloxa a tubaxe comeza cun rexistro sito no lugar de Souto, na marxe esquerda da estrada CP-8902 de Sarandón a Sol, en concreto, á altura do PQ 3+070, á altura tamén da parcela 520. Dende a dita arqueta comeza a instalación dunha tubaxe que ten un diámetro de 110 mm e que percorre toda ela soterrada ata o seguinte rexistro, que se sitúa á beira dunha pista de concentración no seo da parcela 1396 do polígono 507 do catastro de rústica de Vedra. Neste treito a tubaxe ten unha planta recta case de norte a sur, ao longo dunha lonxitude de 180 m, acadando unha profundidade de ata 7 m baixo o subsolo da CP- 8902, así como o das parcelas 520, 1391, 1393, 1394, 1395 e a xa citada 1396. Do antedito rexistro de dimensións en planta 1 x 2 m sae un segundo treito de tubaxe de iguais características, que cruza a pista, afecta á parcela 1410 do catastro segundo unha aliñación curva para entrar na parcela da solicitante percorréndoa ata chegar a un depósito exterior de 8,30 m de diámetro e 2,10 m de altura. Dende o dito depósito efectúase a distribución da auga mediante pequenas conducións cara á vivenda, pendellos e rega de vides e outros cultivos. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, contados a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vedra ou nas oficinas deste servizo, situadas na rúa Tomiño, 16 baixo, en Santiago de Compostela, onde se poderá consultar o expediente. Santiago de Compostela, 25 de novembro de 2015 O xefe do servizo territorial Ángel Gómez Rey
11/12/2015 | Administración LocalMunicipal
Ames
Aprobación inicial da modificación da Ordenanza municipal reguladora das tarxetas de estacionamento e accesibilidade do Concello de Ames

ANUNCIO Aprobación inicial da modificación da Ordenanza municipal reguladora das tarxetas de estacionamento e accesibilidade do Concello de Ames. En sesión plenaria do 26 de novembro de 2015 prestouse aprobación inicial da modificación da Ordenanza municipal reguladora das tarxetas de estacionamento e accesibilidade do Concello de Ames. Mediante o presente anuncio o acordo de aprobación inicial sométese a exposición pública por prazo de 30 días hábiles a efectos de exame e reclamacións. Para o suposto de non presentarse reclamacións durante o prazo de exposición pública, a aprobación inicial quedará elevada a definitiva de forma automática. Ames, 1 de decembro de 2015. O alcalde José M. Miñones Conde
11/12/2015 | Administración LocalMunicipal
Vilarmaior
Aprobación inicial orzamento 2016

Aprobado inicialmente polo Pleno do Concello o día 03 de decembro de 2015, o orzamento para o exercicio económico de 2016, e a plantilla de persoal para dito exercicio, en cumprimento do disposto no artigo 169.1 do RDL 2/2004, e disposicións concordantes, se expón ao público polo prazo de quince días hábiles, que empezará a contarse desde o seguinte ao da inserción do presente anuncio no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, que deberán ser dirixidas ao Sr. Alcalde desta corporación. Vilarmaior, 03 de decembro de 2015. O ALCALDE, Carlos Vázquez Quintián
11/12/2015 | Administración LocalMunicipal
Val do Dubra
Formalización de contrato

ANUNCIO DE FORMALIZACIÓN DE CONTRATO 1. Entidade adxudicadora. a) Organismo: Concello de Val do Dubra. b) Dependencia que tramita o expediente: Secretaría-Intervención.2. Obxecto do contrato. a) Tipo: contrato de obras. b) Descrición: execución das obras contidas no proxecto “Reparación camiño interior en Reboredo e outros” 3. Tramitación e procedemento. a) Tramitación: ordinaria. b) Procedemento: negociado sen publicidade.4. Valor estimado do contrato: 147.894,81 €. 5. Presuposto do proxecto. Importe total: 178.952,72 €. 6. Formalización do contrato. a) Data de adxudicación: 09/07/2015. b) Data de formalización do contrato: 17/07/2015. c) Contratista: EXAVACIONES VARELA IGLESIAS, S. L. d) Importe de adxudicación: 178.153,25 € (147.234,09 + 30.919,16 € de IVE). Val do Dubra, 18 de setembro de 2015. O alcalde Antonio Negreira Noya
11/12/2015 | Administración LocalMunicipal
A Coruña
Área de Facenda e Administración Pública
Contratación
Anuncio do acordo da renuncia á celebración da contratación das obras de remodelación da Praza de San Pablo

A Xunta de Goberno Local, en sesión celebrada o día vinte de novembro de 2015, adoptou, entre outros, o seguinte acordo: Primeiro.- Renunciar á celebración da contratación das obras de remodelación da Praza de San Pablo (Ref. O-6/2015). A Coruña, 30 de novembro de 2015 P. D. (decreto do 15.6.2015) Fernando Nicolas Icaro Ovedenie Gonzalez Velez. Tenente de alcalde responsable de Facenda e Administración
11/12/2015 | Administración LocalMunicipal
Cambre
Aprobación definitiva de modificación da 45ª das bases de execución do orzamento

En sesión ordinaria celebrada con data 28 de outubro de 2015, o Pleno desta corporación acordou aprobar inicialmente a modificacion da base cuadraxésimo quinta das de execución do orzamento prorrogado para o exercicio 2015. Publicado anuncio no BOP n.º 219, de data 16 de novembro de 2015, e unha vez transcorrido o prazo de quince días sen se presentar reclamacións á mesma, considérase definitivamente aprobada a modificación da cuadraxésimo quinta das Bases de execución do orzamento xeral prorrogado para o exercicio 2015, outorgando a seguinte subvención: De conformidade co disposto no artigo 171.1 do Real decreto lexislativo 2/2004, poderase interpoñer directamente contra a referida modificación, recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. O que se fai público para o xeral coñecemento e efectos. Cambre, 9 de decembro de 2015. O alcalde Óscar A García Patiño
11/12/2015 | Administración LocalMunicipal
Ames
Aprobación definitiva do suplemento de crédito 2/2015

En sesión plenaria celebrada o 29 de outubro de 2015 prestouse aprobación inicial ao suplemento de crédito 2/2015, por importe de 594.420,39 euros. Durante o prazo de exposición pública de quince días hábiles (Boletín Oficial da Provincia núm.214, de 9 de novembro) non se presentou ningunha reclamación, polo que o acordo de aprobación inicial do suplemento de crédito 2/2015 quedou elevado a definitivo de forma automática. Aos efectos legalmente establecidos no artigo 177.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: Ames, 2 de decembro de 2015 O alcalde José M. Miñones Conde